Uttùviru 2010

Munnu 
300px|right
25 di uttùviru
 Seul: Ntô Gran Premiu di Formula 1, la Ferrari di Fernando Alonso agghicau prima. Alonso è ora primu n classifica. Felipe Massa, cu l'àutra Ferrari agghicau terzu.

15 di uttùviru
 Gottardu: Cumplitaru di scavari la galliria di basi. Lonca di 57 chilòmitri, sta galliria firruviaria è la cchiù lonca dû munnu e trasi n funzioni ntô 2017. 

14 di uttùviru
 Santiagu dû Cili: Li 33 minatura cileni ntrappulati di cchiossai di dù misi a 700 metri sutta terra ntâ riggiuni dû disertu di l'Atacama foru tutti libbirati.

8 di uttùviru
 Kabul: Quattru surdati italiani, tra cui nu sicilianu di Francufunti foru ammazzati ntî n'attintatu dî talibbani.
 Oslu: Le premiu Nobel pâ paci fu vinciutu di Liu Xiaobo, attivista cinisi pê diritti umani, n carciri ntô sò Paisi.

7 di uttùviru
 Oslu: Lu premiu Nobel pâ littiratura fu assignatu avannu a Mariu Vargas Llosa.

5 di uttùviru
 Oslu: Lu scinziatu Robert Edwards vincìu lu premiu Nobel pâ midicina pî sò studia supra la ficunnazzioni artificiali chi purtaru ntô 1968 â na tecnica efficaci chi pirmisi na nascita di 4 miliuna di picciriddi ntî coppi cu prubblemi di firtilitati.

 Italia 
24 di uttùviru
 Girgenti: Unu dî boss mafiusi latitanti cchiù mpurtanti fu arristatu. Si tratta di Gerlandinu Messina, nummuru unu dâ mafia di Girgenti e tra li 30 ricircati ritinuti cchiù piriculusi d'Italia.

3 di uttùviru
 Palermu: Lu papa Binidittu XVI, n visita n Sicilia, fici nu discursu contra la mafia davanzi quarchi migghiaru di siciliani.